
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 421 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάκληση αποφάσεων λειτουργίας ΚΕΠ. 1 

Υπαγωγή επιχειρηματικού σχεδίου της επιχείρησης Α. 
ΚΑΛΠΙΝΗΣ - Ν. ΣΙΜΟΣ Α.Ε.Β.Ε., στις διατάξεις του ν. 
3299/04 (ΦΕΚ 261/Α/23.12.2004), άρθρο 3, παράγρα¬ 
φος 1, περίπτωση ε, υποπερίπτωση χί. 2 


Υπαγωγή επιχειρηματικού σχεδίου της εταιρείας «ΙΝ- 
ΡΟΒΜ ΛΥΚΟΣ Α.Ε.» με έδρα το Κορωπί Αττικής, στις 
διατάξεις του ν. 3299/2004 (ΦΕΚ 261/Α723.12.2004), 
άρθρο 3, παράγραφος 1, περίπτωση ε, υποπερίπτω¬ 


ση χί. 3 

Άδεια κατοχής β' θέσης στον Ρωμύλο Ντώνα. 4 

Υπερωριακή απασχόληση προσωπικού ιδιωτικού δικαίου 
αορίστου χρόνου του Παν/μίου Ιωαννίνων. 5 


Καθορισμός τρόπου και διαδικασίας εκλογής εκπρο¬ 
σώπου εργαζομένων στο Διοικητικό Συμβούλιο των 
Νοσοκομείων του ΕΣΥΚΑ καθώς και των Μονάδων 
Κοινωνικής Φροντίδας των Διοικήσεων Υγειονομι¬ 
κών Περιφερειών (Δ.Υ.ΠΕ.) της χώρας. 6 

Καθορισμός ωραρίου εργασίας των υπαλλήλων και των 
ωρών εισόδου του κοινού στον Οίκο Ναύτου (Ο.Ν.). 7 

Έγκριση για πραγματοποίηση υπερωριακής απασχόλη¬ 
σης ενός (01) υπαλλήλου του Λ/Τ ΛΕΣΒΟΥ με σχέση 
εργασίας Ιδιωτικού Δικαίου Αορίστου χρόνου, εντός 


των νομίμων ορίων, κατά το έτος 2007. 8 

Χορήγηση άδειας άσκησης επαγγέλματος Κοινωνικού 
Λειτουργού στην Ελευθερίου Φωτεινή. 9 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην περίληψη της υπ' αριθμ. 
ΙΕ/13848/Π/11/4/00072/Ε/Ν.3299/2004/29.12.2006 από¬ 
φασης του Γενικού Γραμματέα Περιφέρειας Ιόνιων 


Νησιών. 10 

ΑΠΟΦΑΣΕΙ Σ 

Αριθμ. ΔΟΛΚΕΠ Φ1-28/οικ.6786 (1) 


Ανάκληση αποφάσεων λειτουργίας ΚΕΠ. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Των παρ. 1, 2, 3, 4, 5, 6 και 7 του άρθρου 31 του ν. 3013/ 
2002 (ΦΕΚ 102/Α71.5.2002) «Αναβάθμιση της πολιτικής προ¬ 
στασίας και λοιπές διατάξεις». 

β) Της παρ. 5 του άρθρου 11 του ν. 3146/2003 (ΦΕΚ 125/ 
Α723.5.2003) «Οργάνωση και άσκηση του εκλογικού δικαι¬ 
ώματος των ετεροδημοτών και άλλες διατάξεις». 

γ) Του άρθρου 90 της Κωδικοποίησης της νομοθεσίας για 
την Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98/Α722.4.2005), 
σχετικά με την πρόβλεψη δαπανών σε κείμενο κανονιστι¬ 
κών πράξεων. 

2. Την υπ’ αριθμ. ΔΙΔΚ/Φ.1/2/6139/23.3.2004 (ΦΕΚ 527/Β7 

24.3.2004) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης». 

3. Την υπ’ αριθμ. 6647/29.3.2006 (ΦΕΚ 442/Β711.4.2006) από¬ 
φαση του Υφυπουργού Εσωτερικών, Δημόσιας Διοίκησης 
και Αποκέντρωσης «Έναρξη λειτουργίας Παραρτήματος 
Κέντρου Εξυπηρέτησης Πολιτών και ανάκληση απόφασης 
έναρξης λειτουργίας Κέντρων Εξυπηρέτησης Πολιτών». 

4. Την υπ’ αριθμ. ΔΙΣΚΠΟ/Φ.9/12646/6.6.2006 απόφαση του 
Υφυπουργού Εσωτερικών, Δημόσιας Διοίκησης και Αποκέ¬ 
ντρωσης «Σύσταση Κέντρου Εξυπηρέτησης Πολιτών στο 
Δήμο Κάστρου - Κυλλήνης του Νομού Ηλείας και ανάκληση 
της υπ’ αριθμ. 6647/29.3.2006 απόφασής μας, ως προς το 
μέρος που αφορά την ανάκληση της έναρξης λειτουργίας 
του Κέντρου Εξυπηρέτησης Πολιτών του Δήμου Κύμης του 
Νομού Εύβοιας» (ΦΕΚ 755/Β7 26.6.2006). 

5. Την υπ’ αριθμ. ΔΙΣΚΠΟ/Φ1/1138/30.1.2004 (ΦΕΚ 186/Β7 

2.2.2004) απόφαση του Υπουργού Εσωτερικών, Δημόσιας 
Διοίκησης και Αποκέντρωσης «Έναρξη λειτουργίας Κέ¬ 
ντρων Εξυπηρέτησης Πολιτών (Κ.Ε.Π.)». 

6. Την υπ’ αριθμ. ΔΙΣΚΠΟ/Φ.1/οικ./12235/25.6.2003 (ΦΕΚ 
841/Β726.6.2006) απόφαση του Υφυπουργού Εσωτερικών, 
Δημόσιας Διοίκησης και Αποκέντρωσης «Έναρξη λειτουρ¬ 
γίας Κέντρων Εξυπηρέτησης Πολιτών». 

7. Την υπ’ αριθμ. ΔΙΣΚΠΟ/Φ.1/1475/27.1.2004 (ΦΕΚ 110/Β7 

27.1.2004) απόφαση του Υπουργού Εσωτερικών, Δημόσιας 
Διοίκησης και Αποκέντρωσης «Έναρξη λειτουργίας Κέ¬ 
ντρων Εξυπηρέτησης Πολιτών (Κ.Ε.Π.)». 

8. Την υπ’ αριθμ. ΔΙΣΚΠΟ/Φ.9/18072/21.9.2005 (ΦΕΚ 1374/ 
Β74.10.2005) απόφαση του Υφυπουργού Εσωτερικών, Δη¬ 
μόσιας Διοίκησης και Αποκέντρωσης «Έναρξη λειτουργίας 
Κέντρου Εξυπηρέτησης Πολιτών (ΚΕΠ)». 

9. Την υπ’ αριθμ. ΔΙΣΚΠΟ/Φ.9/13006/7.6.2006 (ΦΕΚ 755/ 
Β726.6.2006) απόφαση του Υφυπουργού Εσωτερικών, Δη¬ 
μόσιας Διοίκησης και Αποκέντρωσης «Σύσταση Κέντρου 
Εξυπηρέτησης Πολιτών στην Κοινότητα Καλάμου του Νο¬ 
μού Αττικής». 

10. Την υπ’ αριθμ. ΔΙΣΚΠΟ/Φ.1/568/7.1.2005 (ΦΕΚ 2901 
17.1.2005) απόφαση του Υφυπουργού Εσωτερικών, Δημό¬ 
σιας Διοίκησης και Αποκέντρωσης «Έναρξη λειτουργίας 
Κέντρου Εξυπηρέτησης Πολιτών (ΚΕΠ)». 

11. Την υπ' αριθμ. ΔΙΣΚΠΟ Φ.Ι/οικ. 9030/12.5.2003 (ΦΕΚ 
588/Β'/13.5.2003) απόφαση του Υφυπουργού Εσωτερικών, 
Δημόσιας Διοίκησης και Αποκέντρωσης «Έναρξη λειτουρ¬ 
γίας Κέντρου Εξυπηρέτησης Πολιτών Δήμου Απόλλωνος 
Ν. Αρκαδίας κ.λπ.». 

12. Το γεγονός ότι έχει παρέλθει άπρακτο μεγάλο χρονικό 
διάστημα χωρίς να έχουν λειτουργήσει τα κάτωθι αναφε- 
ρόμενα Κέντρα Εξυπηρέτησης Πολιτών (ΚΕΠ). 

13. Την υπ’ αριθμ. ΔΙΟΙΚ/Φ.11/3736/6.2.2004 απόφαση του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Παραχώρηση μη αναλώσιμου υλικού (εξοπλισμού 
πληροφορικής) στα Κέντρα Εξυπηρέτησης Πολιτών». 

14. Την υπ’ αριθμ. ΔΙΟΙΚ/Φ.11/14319/21.7.2003 απόφαση του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Παραχώρηση μη αναλώσιμου υλικού (έπιπλα) στα 
Κέντρα Εξυπηρέτησης Πολιτών», αποφασίζουμε: 

1. Ανακαλούμε την έναρξη λειτουργίας του ΚΕΠ του Δή¬ 
μου Κύμης του Νομού Εύβοιας με ηλεκτρονικό αριθμό 516 
[σχετικές αποφάσεις υπ’ αριθμ. ΔΙΣΚΠΟ/Φ.9/12646/6.6.2006 
(ΦΕΚ 755/Β726.6.2006) και υπ’ αριθμ. 6647/29.3.2006 (ΦΕΚ 
442/Β711.4.2006)]. 

2. Ανακαλούμε την υπ’ αριθμ. ΔΙΣΚΠΟ Φ.Ι/οικ. 9030/ 

12.5.2003 (ΦΕΚ 588/Β713.5.2003) απόφαση του Υφυπουρ¬ 
γού Εσωτερικών, Δημόσιας Διοίκησης και Αποκέντρωσης 
«Έναρξη λειτουργίας Κέντρου Εξυπηρέτησης Πολιτών Δή¬ 
μου Απόλλωνος Ν. Αρκαδίας κ.λπ.» ως προς το μέρος που 
αφορά τη λειτουργία Παραρτήματος στο ΚΕΠ του Δήμου 
Αισωνίας Νομού Μαγνησίας, με ηλεκτρονικό αριθμό 451Π. 

3. Ανακαλούμε την υπ’ αριθμ. ΔΙΣΚΠΟ/Φ1/1138/30.1.2004 
(ΦΕΚ 186/Β72.2.2004) απόφαση του Υπουργού Εσωτερικών, 
Δημόσιας Διοίκησης και Αποκέντρωσης «Έναρξη λειτουρ¬ 
γίας Κέντρων Εξυπηρέτησης Πολιτών (Κ.Ε.Π.)» ως προς το 
μέρος που αφορά στην έναρξη λειτουργίας των κατωτέρω 
ΚΕΠ: 

- Δήμου Φυτειών Νομού Αιτωλοακαρνανίας με ηλεκτρο¬ 
νικό αριθμό 889. 

- Δήμου Ωλενίας Νομού Αχάίας με ηλεκτρονικό αριθμό 
897. 

- Δήμου Κορεστίων Νομού Καστοριάς με ηλεκτρονικό 
αριθμό 910. 

- Κοινότητας Λιβαδερού Νομού Κοζάνης με ηλεκτρονικό 
αριθμό 912. 

- Κοινότητας Τρικερίου Νομού Μαγνησίας με ηλεκτρονικό 
αριθμό 930. 

- Κοινότητας Οθωνών Νομού Κερκύρας με ηλεκτρονικό 
αριθμό 934. 

- Κοινότητας Ομαλών Νομού Κεφαλληνίας Ιθάκης, με 
ηλεκτρονικό αριθμό 935. 

- Δήμου Χέρσου Νομού Κιλκίς με ηλεκτρονικό αριθμό 
961. 

- Δήμου Κολυμβαρίου Νομού Χανιών, με ηλεκτρονικό 
αριθμό 996. 

4. Ανακαλούμε την υπ' αριθμ. ΔΙΣΚΠΟ/Φ.1/οικ./12235/ 

25.6.2003 (ΦΕΚ 841/Β726.6.2006) απόφαση του Υφυπουργού 
Εσωτερικών, Δημόσιας Διοίκησης και Αποκέντρωσης «Έναρ¬ 
ξη λειτουργίας Κέντρων Εξυπηρέτησης Πολιτών» ως προς 
το μέρος που αφορά στην έναρξη λειτουργίας του ΚΕΠ 
Δήμου Κιλκίς Νομού Κιλκίς, με ηλεκτρονικό αριθμό 731. 


5. Ανακαλούμε την υπ’ αριθμ. ΔΙΣΚΠΟ/Φ.1/1475/27.1.2004 
(ΦΕΚ 110/Β727.1.2004) απόφαση του Υπουργού Εσωτερικών, 
Δημόσιας Διοίκησης και Αποκέντρωσης «Έναρξη λειτουρ¬ 
γίας Κέντρων Εξυπηρέτησης Πολιτών (Κ.Ε.Π.)» ως προς 
το μέρος που αφορά στην έναρξη λειτουργίας του ΚΕΠ 
της Κοινότητας Βλάστης Νομού Κοζάνης, με ηλεκτρονικό 
αριθμό 835. 

6. Ανακαλούμε την υπ’ αριθμ. ΔΙΣΚΠΟ/Φ.9/18072/21.9.2005 
(ΦΕΚ 1374/Β'/4.10.2005) απόφαση του Υφυπουργού Εσωτε¬ 
ρικών, Δημόσιας Διοίκησης και Αποκέντρωσης «Έναρξη 
λειτουργίας Κέντρου Εξυπηρέτησης Πολιτών (Κ.Ε.Π.).» ως 
προς την έναρξη λειτουργίας του ΚΕΠ του Δήμου Πολυ- 
κάστρου του Νομού Κιλκίς. 

7. Ανακαλούμε την υπ’ αριθμ. ΔΙΣΚΠΟ/Φ.9/13006/7.6.2006 
(ΦΕΚ 755/Β726.6.2006) απόφαση του Υφυπουργού Εσωτε¬ 
ρικών, Δημόσιας Διοίκησης και Αποκέντρωσης «Σύσταση 
Κέντρου Εξυπηρέτησης Πολιτών στην Κοινότητα Καλάμου 
του Νομού Αττικής». 

8. Ανακαλούμε την υπ’ αριθμ. ΔΙΣΚΠΟ/Φ.1/568/7.1.2005 
(ΦΕΚ 29/Β717.1.2005) απόφαση του Υφυπουργού Εσωτε¬ 
ρικών, Δημόσιας Διοίκησης και Αποκέντρωσης «Έναρξη 
λειτουργίας Κέντρου Εξυπηρέτησης Πολιτών (ΚΕΠ)», ως 
προς την έναρξη λειτουργίας του ΚΕΠ του Δήμου Βώλακος 
του Νομού Ηλείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαρτίου 2007 


Ο ΥΦΥΠΟΥΡΓΟΣ 

ΑΠΟΣΤΟΛΟΣ ΑΝΔΡΕΟΥΛΑΚΟΣ 


Υπαγωγή επιχειρηματικού σχεδίου της επιχείρησης Α. ΚΑΛ- 
ΠΙΝΗΣ - Ν. ΣΙΜΟΣ Α.Ε.Β.Ε., στις διατάξεις του ν. 3299/04 
(ΦΕΚ 261/Α/23.12.2004), άρθρο 3, παράγραφος 1, περί¬ 
πτωση ε, υποπερίπτωση χί. 

Ο ΥΠΟΥΡΓΟΣ ΑΝΑΠΤΥΞΗΣ 

Με την υπ’ αριθμ. 16985/ΔΒΕ/2029/Ν.3299/2004 απόφαση 
του Υπουργού Ανάπτυξης, υπάγεται στις διατάξεις του 
ν. 3299/2004 (ΦΕΚ 261/Α/2004), άρθρο 3, παράγραφος 1, 
περίπτωση ε, υποπερίπτωση χί, επιχειρηματικό σχέδιο με 
τα παρακάτω στοιχεία: 

ΕΠΩΝΥΜΙΑ ΕΤΑΙΡΕΙΑΣ: Α. ΚΑΛΠΙΝΗΣ - Ν. ΣΙΜΟΣ Α.Ε.Β.Ε. 
ΑΝΤΙΚΕΙΜΕΝΟ: ΚΑΤΑΣΚΕΥΗ - ΕΠΕΞΕΡΓΑΣΙΑ ΧΑΛΥΒΟΥΡ¬ 
ΓΙΩΝ ΠΡΟΪΟΝΤΩΝ 

ΤΟΠΟΣ ΕΠΕΝΔΥΣΗΣ: ΣΚΑΡΑΜΑΓΚΑΣ - ΑΣΠΡΟΠΥΡΓΟΣ 
ΝΟΜΟΣ ΕΠΕΝΔΥΣΗΣ: ΑΤΤΙΚΗΣ 
ΥΨΟΣ ΕΠΕΝΔΥΣΗΣ: 14.702.607,32 
ΠΟΣΟΣΤΟ ΕΠΙΧΟΡΗΓΗΣΗΣ: 35% 

ΥΨΟΣ ΣΥΝΟΛΙΚΗΣ ΕΠΙΧΟΡΗΓΗΣΗΣ: 5.145.912,56 
ΝΕΕΣ ΘΕΣΕΙΣ ΑΠΑΣΧΟΛΗΣΗΣ: 8 
Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Υπουργού 
Η Προϊσταμένη Διεύθυνσης 
Α. ΚΑΡΤΣΑΚΛΗ 

Υπαγωγή επιχειρηματικού σχεδίου της εταιρείας «ΙΝΡΟΒΜ 
ΛΥΚΟΣ Α.Ε.» με έδρα το Κορωπί Αττικής, στις διατάξεις 
του ν. 3299/2004 (ΦΕΚ 261/Α723.12.2004), άρθρο 3, παρά¬ 
γραφος 1, περίπτωση ε, υποπερίπτωση χί. 

Ο ΥΠΟΥΡΓΟΣ ΑΝΑΠΤΥΞΗΣ 

Με την υπ’ αριθμ. 20921/ΔΒΕ 2376 απόφαση του Υπουρ¬ 
γού Ανάπτυξης, υπάγεται στις διατάξεις του ν. 3299/2004 
(ΦΕΚ 261/Α72004), άρθρο 3, παράγραφος 1, περίπτωση εξ 
υποπερίπτωση χί, επιχειρηματικό σχέδιο με τα παρακάτω 
στοιχεία: 

ΕΠΩΝΥΜΙΑ ΕΤΑΙΡΕΙΑΣ: ΙΝΡΟΒΜ ΛΥΚΟΣ Α.Ε. 

ΑΝΤΙΚΕΙΜΕΝΟ: Εκτυπωτικές δραστηριότητες 

ΤΟΠΟΣ ΕΠΕΝΔΥΣΗΣ: 5ο & 7ο χλμ. Λεωφόρου Βάρης - 
Κορωπίου 

ΝΟΜΟΣ ΕΠΕΝΔΥΣΗΣ: ΑΤΤΙΚΗ 

ΥΨΟΣ ΕΠΕΝΔΥΣΗΣ: 6.170.775 

ΠΟΣΟΣΤΟ ΕΠΙΧΟΡΗΓΗΣΗΣ: 35% 

ΥΨΟΣ ΕΠΙΧΟΡΗΓΗΣΗΣ: 2.159.771,25 

ΝΕΕΣ ΘΕΣΕΙΣ ΑΠΑΣΧΟΛΗΣΗΣ: 0 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Υπουργού 
Η Προϊσταμένη Διεύθυνσης 
ΑΔΑΜΑΝΤΙΑ ΚΑΡΤΣΑΚΛΗ 

- ♦ - 

Αριθμ. Φ.131.3/115401π.έ./Β2 (4) 

Άδεια κατοχής β' θέσης στον Ρωμύλο Ντώνα. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 1 §4 και 6 του ν. 1256/1982 
(ΦΕΚ 65/31.5.1982 τ. Α'). 

2. Την υπ' αριθμ. Β2/5305/83 υπουργική απόφαση (ΦΕΚ 
523/8.9.1983 τ.Β'). 

3. Την από 14.9.2006 αίτηση του Ρωμύλου Ντώνα. 

4. Την από 22.9.2006 βεβαίωση της εταιρίας «ΕΓΝΑΤΙΑ 
ΟΔΟΣ Α.Ε.». 

5. Την απόφαση της Γενικής Συνέλευσης του Τμήματος 
Πολιτικών Μηχανικών του Αριστοτελείου Πανεπιστημίου 
Θεσσαλονίκης (συνεδρία υπ’ αριθμ. 2/10.10.2006). 

6. Τα υπ’ αριθμ. 703/16.10.2006 και 11515/1.11.2006 έγγραφα 
του Αριστοτελείου Πανεπιστημίου Θεσσαλονίκης, αποφα¬ 
σίζουμε: 

Χορηγείται στον Ρωμύλο Ντώνα, βοηθό του Τμήματος 
Πολιτικών Μηχανικών της Πολυτεχνικής Σχολής του Αρι- 
στοτελείου Πανεπιστημίου Θεσσαλονίκης, άδεια να κατέχει 
και τη θέση του Αντιπροέδρου του Διοικητικού Συμβουλίου 
στην Εταιρεία «ΕΓΝΑΤΙΑ ΟΔΟΣ Α.Ε.» ως β' θέση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 1492/Β2 (5) 

Υπερωριακη απασχόληση προσωπικού ιδιωτικού δικαίου 
αορίστου χρόνου του Παν/μίου Ιωαννίνων. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/23.12.2003 τ. Α') «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. ... και άλλες συνα¬ 
φείς διατάξεις». 


2. Την υπ’ αριθμ. 2/72757/0022/31.12.2003 εγκύκλιο του Γε¬ 
νικού Λογιστηρίου του Κράτους «Περί παροχής οδηγιών για 
την εφαρμογή των διατάξεων του ν. 3205/2003». 

3. Τις διατάξεις του άρθρου 60 του π.δ. 410/1988 «Κώδικας 
προσωπικού με σύμβαση εργασίας ιδιωτικού δικαίου του Δημο¬ 
σίου των Ο.Τ.Α. και των λοιπών ΝΠΔΔ» (ΦΕΚ 191 /Α'/30.8.1988). 

4. Την υπ’ αριθμ. 2/7093/0022/5.2.2004 κοινή υπουργική 
απόφαση «Επέκταση των διατάξεων του ν. 3205/2003 στο 
προσωπικό με σχέση εργασίας ιδιωτικού δικαίου που απα¬ 
σχολείται στο Δημόσιο, Ν.Π.Δ.Δ. και Ο.Τ.Α.». 

5. Τα υπ’ αριθμ. 3993/25.10.2006 και 9176/4.12.2006 έγγραφα 
του Παν/μίου Ιωαννίνων καθώς και σχετικό απόσπασμα 
πρακτικού της συνεδρίασης του Πρυτανικού Συμβουλίου 
(συνεδρίαση 904/5.9.2006), από το οποίο προκύπτει ότι η 
υπερωριακή απασχόληση είναι απαραίτητη για την αντιμε¬ 
τώπιση εποχιακών και επειγουσών υπηρεσιακών αναγκών 
του Ιδρύματος αυτού. 

6. Την υπ’ αριθμ. 1355/17.11.2006 απόφαση έγκρισης υπε- 
ρωριακής εργασίας του Σώματος Επιθεώρησης Εργασίας 
(Περ. Δ/νση Κοινωνικής Επιθεώρησης Ηπείρου, Τμήμα Κοιν/ 
κής Επιθεώρησης Ιωαννίνων). 

7. Το γεγονός ότι από την παρούσα απόφαση προκαλείται 
δαπάνη συνολικού ύψους 8.786,19 Ευρώ, η οποία θα καλυφθεί 
από σχετική πίστωση που έχει προβλεφθεί στον υπό έγκρι¬ 
ση προϋπολογισμό του Παν/μιου Ιωαννίνων έτους 2007 (ΚΑΕ 
0261 για κάλυψη δαπανών υπερωριακής απασχόλησης). 

8. Την υπ’ αριθμ. 37876/ΣΤ5/26.4.2004 (ΦΕΚ 608/Β'/26.4.2004) 
απόφαση του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτήτων 
Υφυπουργών του Υπουργείου Εθνικής Παιδείας Θρησκευ¬ 
μάτων», αποφασίζουμε: 

Εγκρίνουμε την υπερωριακή εργασία πέρα από τις ώρες 
της υποχρεωτικής απασχόλησης και μέχρι την 22η ώρα, 
μέσα στα όρια των πιστώσεων του προϋπολογισμού έτους 
2007 του Παν/μίου Ιωαννίνων σε δύο (2) οδηγούς με σχέση 
εργασίας ιδιωτικού δικαίου του Ιδρύματος αυτού για δύο 
(2) ώρες την ημέρα εκτός Σαββάτου και Κυριακής μέχρι να 
συμπληρωθούν εξήντα (60) ώρες για κάθε υπάλληλο για 
το α' εξάμηνο του 2007. 

Η δαπάνη που θα προκύψει από την εφαρμογή της παρού¬ 
σας απόφασης συνολικού ύψους 8.786,19 Ευρώ δεν μπορεί 
σε καμιά περίπτωση να υπερβεί το ποσό των εγγεγραμ¬ 
μένων για την αιτία αυτή πιστώσεων στον προϋπολογισμό 
του Παν/μίου Ιωαννίνων, μη επιτρεπομένης της επιβάρυνσης 
του Προϋπολογισμού Δημοσίων Επενδύσεων. 

Η απόφαση αυτή ισχύει ένα (1) μήνα πριν τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαρτίου 2007 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 
-♦- 

Αριθμ. ΔΥΙδ/οικ. 35509 (6) 

Καθορισμός τρόπου και διαδικασίας εκλογής εκπροσώπου 
εργαζομένων στο Διοικητικό Συμβούλιο των Νοσοκο¬ 
μείων του ΕΣΥΚΑ καθώς και των Μονάδων Κοινωνικής 
Φροντίδας των Διοικήσεων Υγειονομικών Περιφερειών 
(Δ.Υ.ΠΕ.) της χώρας. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις της παραγράφου 10 του άρθρου 50 του 
ν. 3370/2005 (ΦΕΚ 176/Α'/11.7.2005) «Οργάνωση και λει¬ 
τουργία των υπηρεσιών δημόσιας υγείας και λοιπές δι¬ 
ατάξεις». 

2. Των άρθρων 7 (παρ. 4 εδ. ε' και στ') του ν. 3329/2005 
(ΦΕΚ 81/Α'/4.4.2005) «Εθνικό Σύστημα Υγείας και Κοινωνικής 
Αλληλεγγύης και λοιπές διατάξεις», όπως αντικαταστάθηκε 
με τις διατάξεις του εδαφίου (δ) της παραγράφου (21) του 
τρίτου άρθρου του ν. 3527/2007 (ΦΕΚ 25/Α79.2.2007) «Κύ¬ 
ρωση συμβάσεων υπέρ νομικών προσώπων εποπτευομένων 
από το Υπουργείο Υγείας και Κοινωνικής Αλληλεγγύης 
και λοιπές διατάξεις», καθώς και των άρθρων 12 και 15 του 
πρώτου αναφερομένου στο παρόν νόμου. 

3. Του π. δ/τος 63 (ΦΕΚ 98/Α722.4.2005) «Κωδικοποίηση 
της Νομοθεσίας για την Κυβέρνηση και τα κυβερνητικά 
όργανα». 

4. Το γεγονός ότι από την απόφαση αυτή δεν προκαλείται 
δαπάνη σε βάρος του Προϋπολογισμού των Νοσοκομείων 
του ΕΣΥΚΑ καθώς και των Μονάδων Κοινωνικής Φροντί¬ 
δας των Διοικήσεων Υγειονομικών Περιφερειών (Δ.Υ.ΠΕ.) 
της χώρας. 

Άρθρο 1 

Διαδικασία εκλογής αιρετών μελών 
των Διοικητικών Συμβουλίων 

Τα αιρετά μέλη που προβλέπονται από τις διατάξεις 
των εδαφίων (ε) και (στ) της παραγράφου 4 του άρθρου 7 
καθώς και του εδαφίου (δ) της παραγράφου (5) του άρθρου 
15 του ν. 3329/2005, όπως τροποποιήθηκαν μεταγενέστερα 
προκειμένου να συμμετέχουν στο Διοικητικό Συμβούλιο 
των Νοσοκομείων του ΕΣΥΚΑ καθώς και των Μονάδων 
Κοινωνικής Φροντίδας, εκλέγονται ως ακολούθως: 

Δικαίωμα συμμετοχής στις εκλογές (εκλέγειν και εκλέ- 
γεσθαι): 

1. Για την εκλογή εκπροσώπου καθώς και του αναπληρωτή 
των ιατρών στο Νοσοκομεία παίρνουν μέρος: α) όλοι οι 
ιατροί Ε.Σ.Υ. που υπηρετούν στο Νοσοκομείο, β) όλοι οι 
ιατροί μέλη Δ.Ε.Π. που υπηρετούν στο Νοσοκομείο, γ) όλοι 
οι ειδικευόμενοι ιατροί που υπηρετούν στο Νοσοκομείο 

2. Για την εκλογή εκπροσώπου και του αναπληρωτή του 
λοιπού, πλην των ιατρών, προσωπικού του Νοσοκομείου 
παίρνουν μέρος α) οι εργαζόμενοι όλων των κλάδων (πλην 
ιατρών) που υπηρετούν με οποιαδήποτε σχέση εξαρτημένης 
εργασίας, β) δεν συμμετέχουν όσοι έχουν προσληφθεί προ¬ 
σωρινά σε αναπλήρωση υπαλλήλων που απουσιάζουν. 

3. Γ ια την εκλογή εκπροσώπου καθώς και του αναπλη¬ 
ρωτή του στις Μονάδες Κοινωνικής Φροντίδας παίρνουν 
μέρος α) οι εργαζόμενοι όλων των κλάδων (συμπεριλαμ¬ 
βανομένων των ιατρών) που υπηρετούν με οποιαδήποτε 
σχέση εξαρτημένης εργασίας β) δεν συμμετέχουν όσοι 
έχουν προσληφθεί προσωρινά σε αναπλήρωση υπαλλήλων 
που απουσιάζουν. 

Δεν έχουν δικαίωμα συμμετοχής στις εκλογές: 

1. Οι αποσπασμένοι υπάλληλοι εκλέγουν και εκλέγονται 
στην Υπηρεσία που ανήκουν οργανικά. 

2. Δεν έχουν δικαίωμα να εκλέγουν και να εκλέγονται 
όσοι από τους υπαλλήλους έχουν τεθεί σε αργία ή δια¬ 
θεσιμότητα. 

Άρθρο 2 
Τρόπος εκλογής 

1.0 εκπρόσωπος των ιατρών καθώς και του λοιπού προ¬ 
σωπικού εργαζομένων των Νοσοκομείων του ΕΣΥΚΑ καθώς 
και των Μονάδων Κοινωνικής Φροντίδας (εφεξής φορείς) 
των Διοικήσεων Υγειονομικών Περιφερειών (Δ.Υ.ΠΕ.) της 
χώρας, εκλέγεται στο Διοικητικό Συμβούλιο με άμεση, κα¬ 
θολική και μυστική ψηφοφορία που διεξάγεται κατά τη 
διάρκεια του τελευταίου μήνα της διετούς θητείας κάθε 
Διοικητικού Συμβουλίου. 

2. Η συγκεκριμένη ημερομηνία εκλογής ορίζεται με προ¬ 
κήρυξη που εκδίδει ο Διοικητής ή ο Πρόεδρος του Διοικη¬ 
τικού Συμβουλίου του φορέα. 


Άρθρο 3 

Εκλογικοί κατάλογοι 

1. Ο Διοικητής ή ο Πρόεδρος του Διοικητικού Συμβουλίου 
κάθε φορέα κινεί τις διαδικασίες των επομένων άρθρων και 
έχει την ευθύνη για την προετοιμασία της εκλογής. 

2. Ο Διοικητής ή ο Πρόεδρος καταρτίζει τις καταστά¬ 
σεις όσων έχουν δικαίωμα να εκλέγουν και να εκλέγονται. 
Με πρόσκλησή του καλεί όσους περιλαμβάνονται στις 
καταστάσεις αυτές να πραγματοποιήσουν συνέλευση σε 
καθορισμένη ημερομηνία, ώρα και χώρο, για εκλογή Εφο¬ 
ρευτικής Επιτροπής και άμεση διενέργεια της εκλογής για 
την ανάδειξη του εκπροσώπου των εργαζομένων. Στην 
ίδια πρόσκληση ορίζεται και η ημερομηνία επαναληπτι¬ 
κής συνέλευσης, αν δεν υπάρξει απαρτία. Η πρόσκληση 
σε συνέλευση μαζί με τις καταστάσεις αναρτώνται στον 
πίνακα ανακοινώσεων του καταστήματος των προαναφε- 
ρομένων νομικών προσώπων δημοσίου δικαίου. Για την 
ανάρτηση αυτή συντάσσεται αποδεικτικό, που υπογρά¬ 
φουν δύο υπάλληλοι του κάθε φορέα. Το αποδεικτικό αυτό 
πρωτοκολλείται αυθημερόν στο βιβλίο πρωτοκόλλου. Δεν 
διεξάγεται εκλογή, αν στις καταστάσεις όσων έχουν δικαί¬ 
ωμα να εκλέγουν και να εκλέγονται είναι γραμμένο μόνο 
ένα πρόσωπο. 

3. Η συνέλευση ορίζεται σε χρόνο όχι μικρότερο των 
οκτώ (8) ημερών από την ανάρτηση της πρόσκλησης και 
των καταστάσεων που αναφέρονται στην παράγραφο 2 
του παρόντος άρθρου. 

Άρθρο 4 

Υποβολή υποψηφιότητας 

Όσοι από τους γραμμένους στην κατάσταση των εκλο¬ 
γέων επιθυμούν να είναι υποψήφιοι για την εκλογή τους 
ως εκπροσώπου των εργαζομένων ή μέλη της Εφορευτικής 
Επιτροπής υποβάλλουν έγγραφη δήλωση υποψηφιότητας 
στον Διοικητή ή τον Πρόεδρο κάθε φορέα μέχρι την έναρξη 
της εκλογής της Εφορευτικής Επιτροπής. Γ ια την εκλογή 
ως εκπροσώπου των εργαζομένων επιτρέπεται η υποβολή 
μόνο μεμονωμένων υποψηφιοτήτων οι οποίες καταχωρού- 
νται σε ενιαίο ψηφοδέλτιο. Ο Διοικητής ή ο Πρόεδρος κάθε 
φορέα, ή ο εξουσιοδοτημένος εκπρόσωπός του, μέλος του 
Διοικητικού Συμβουλίου, ανακοινώνει τις υποψηφιότητες 
στη συνέλευση και εάν υποβληθούν προφορικώς ενστάσεις, 
διακόπτεται η συνεδρίαση για εύλογο χρόνο προκειμένου 
οι ενστάσεις να υποβληθούν εγγράφως. Οι ενστάσεις που 
διατυπώθηκαν προφορικώς, αν δεν υποβληθούν εγγράφως, 
λογίζονται ότι δεν έχουν υποβληθεί. Επί των ενστάσεων 
που αφορούν τη παράλειψη εγγραφής στην κατάσταση 
των εκλογέων, στη διαγραφή από την κατάσταση των 
εκλογέων, καθώς και τους υποψήφιους για μέλη της Εφο¬ 
ρευτικής Επιτροπής αποφαίνεται αμέσως η συνέλευση με 
ανάταση των χεριών, ύστερα από εισήγηση του Διοικητή 
ή του Προέδρου ή του εκπροσώπου του. Επί των ενστά¬ 
σεων των υποψηφίων για την ανάδειξη του εκπροσώπου 
των εργαζομένων αποφαίνεται η Εφορευτική Επιτροπή 
αμέσως μετά την εκλογή της και πριν από την έναρξη 
της ψηφοφορίας. Εάν υποβληθεί μια υποψηφιότητα, δεν 
διεξάγεται εκλογή. 

Άρθρο 5 

Εφορευτική Επιτροπή 

1. Η εκλογική διαδικασία κατά την ψηφοφορία συντονί¬ 
ζεται από την Εφορευτική Επιτροπή. 

2. Η ψηφοφορία γίνεται ενώπιον της Εφορευτικής Επι¬ 
τροπής. 

3. Η Εφορευτική Επιτροπή είναι τριμελής και εκλέγεται, 
μαζί με τα αναπληρωματικά μέλη, από τη συνέλευση με 

ανάταση των χεριών. Η ίδια συνέλευση ορίζει και τον Πρό¬ 
εδρο της Εφορευτικής Επιτροπής. Η συνέλευση μπορεί να 
προτείνει μέλη της ως υποψηφίους για τη συγκρότηση 
της Εφορευτικής Επιτροπής, έστω και αν αυτά δεν έχουν 
θέσει υποψηφιότητα. Τα μέλη της Εφορευτικής Επιτροπής 
δεν επιτρέπεται να είναι υποψήφιοι για εκπρόσωποι των 
εργαζομένων. Καθήκοντα Προέδρου της συνέλευσης μέχρι 
την εκλογή της Εφορευτικής Επιτροπής ασκεί ο Διοικητής ή 
ο Πρόεδρος του Διοικητικού Συμβουλίου ή ο εξουσιοδοτη¬ 
μένος εκπρόσωπός του, μέλος του Διοικητικού Συμβουλίου 
κάθε φορέα. 

4. Η συνέλευση βρίσκεται σε απαρτία εφόσον οι παρόντες 
υπερβαίνουν κατά ένα (1) τα άτομα που είναι γραμμένα 
στην κατάσταση και λείπουν . Εάν δεν υπάρχει απαρτία, 
η συνέλευση επαναλαμβάνεται σε ημερομηνία που έχει 
οριστεί με την αρχική ανακοίνωση. Στη δεύτερη συνέλευση 
για να υπάρχει απαρτία χρειάζεται να παρευρίσκεται το 
30% των υπαλλήλων που είναι γραμμένα στην κατάστα¬ 
ση, χωρίς να υπολογίζεται το κλάσμα μονάδας που τυχόν 
προκύπτει. 

Εάν και πάλι δεν επιτευχθεί απαρτία, η Εφορευτική Επι¬ 
τροπή συγκροτείται με δημόσια κλήρωση, η οποία γίνεται 
από τον Διοικητή ή τον Πρόεδρο του Διοικητικού Συμβουλί¬ 
ου κάθε φορέα και αναβάλλεται η διενέργεια της εκλογής 
του εκπροσώπου των εργαζομένων για την επόμενη ημέρα 
ή για άλλη συγκεκριμένη ημέρα και ώρα, που ορίζει η Εφο¬ 
ρευτική Επιτροπή, κατά την οποία θεωρείται ότι υπάρχει 
απαρτία όσοι εκλογείς και αν παρευρίσκονται. 

5. Η άσκηση των καθηκόντων των μελών των Εφορευτικών 
Επιτροπών είναι υποχρεωτική. Απαλλαγή από τα καθήκοντά 
τους είναι δυνατή μόνο λόγω σοβαρού κωλύματος. Αν τα 
μέλη της Εφορευτικής Επιτροπής δεν προσέλθουν για να 
εκπληρώσουν τα καθήκοντά τους για τον παραπάνω λόγο, 
αναπληρώνονται από τα αναπληρωματικά μέλη. 

Αδικαιολόγητη παράλειψη άσκησης των καθηκόντων της 
Εφορευτικής Επιτροπής συνεπάγεται υποχρεωτικά την 
άσκηση πειθαρχικής δίωξης, για παράβαση καθήκοντος, 
σύμφωνα με τις ισχύουσες διατάξεις. 

6. Η Εφορευτική Επιτροπή συντονίζει την εκλογή και 
τηρεί βιβλίο πρακτικών και πρωτόκολλο ψηφοφορίας. Ο 
Πρόεδρος της Εφορευτικής Επιτροπής αναθέτει σε ένα 
από τα μέλη της καθήκοντα γραμματέα για τη σύνταξη 
των πρακτικών. 

7. Η Εφορευτική Επιτροπή αποφασίζει κατά πλειοψηφία 
και λειτουργεί σύμφωνα με τους γενικούς κανόνες που 
διέπουν τη λειτουργία των συλλογικών οργάνων. 

8. Η Εφορευτική Επιτροπή χρησιμοποιεί τη σφραγίδα 
κάθε φορέα για τον οποίο διενεργούνται εκλογές για την 
ανάδειξη εκπροσώπου εργαζομένων στο διοικητικό του 
συμβούλιο. Μετά το τέλος της ψηφοφορίας ο Γραμματέας 
της Επιτροπής παραδίδει τη σφραγίδα στην Υπηρεσία. 

Για την ανάδειξη των εκπροσώπων στα Διοικητικά Συμ¬ 
βούλια των Νοσοκομείων συγκροτούνται α) εφορευτική 
επιτροπή για την εκλογή εκπροσώπου των ιατρών, και β) 
εφορευτική επιτροπή για την εκλογή εκπροσώπου του λοι¬ 
πού προσωπικού. 

Η εκλογική διαδικασία για την ανάδειξη εκπροσώπου 
στην κάθε περίπτωση στα Νοσοκομεία μπορεί να μην είναι 
ταυτόχρονη.(άλλη ημερομηνία για την εκλογή εκπροσώπου 
του ιατρού και άλλη ημερομηνία για την ανάδειξη εκπρο¬ 
σώπου του λοιπού προσωπικού). 

Άρθρο 6 

Ψηφοδέλτια-Φάκελοι 

1. Το ψηφοδέλτιο είναι ενιαίο για κάθε περίπτωση. Τα ψη¬ 
φοδέλτια είναι ομοιόμορφα, αποτελούνται από λευκό χαρτί 
και μπορεί να είναι έντυπα ή χειρόγραφα αναπαραγόμενα 


με φωτοτυπικά μηχανήματα σε ίδιο χαρτί. Τα ψηφοδέλτια 
περιλαμβάνουν τον τίτλο του φορέα και το ονοματεπώνυμο 
των υποψηφίων με αλφαβητική σειρά. 

2. Οι φάκελοι μέσα στους οποίους κλείνονται τα ψηφο¬ 
δέλτια, κατασκευάζονται ομοιόμορφα από αδιαφανές χαρτί 
λευκής απόχρωσης, με τη φροντίδα του Διοικητή ή του 
Προέδρου του Διοικητικού Συμβουλίου κάθε φορέα. 

3. Τα ψηφοδέλτια εκτυπώνονται σε αριθμό τουλάχιστον 
διπλάσιο του αριθμού των γραμμένων στην κατάσταση 
εκλογέων και προωθούνται στην Εφορευτική Επιτροπή με 
τη φροντίδα του Διοικητή ή του Προέδρου του Διοικητικού 
Συμβουλίου του φορέα. 

4. Ο Διοικητής ή ο Πρόεδρος του Διοικητικού Συμβουλί¬ 
ου κάθε φορέα φροντίζει να αποσταλεί έγκαιρα επαρκής 
αριθμός φακέλων στην Εφορευτική Επιτροπή. Αν λείψουν 
τέτοιοι φάκελοι, η Εφορευτική Επιτροπή, μετά από πιστο¬ 
ποίηση της έλλειψης, προμηθεύεται μόνη της ομοιόμορ¬ 
φους φακέλους. 

Άρθρο 7 

Αντιπρόσωπος και πληρεξούσιος υποψηφίων 

1. Κάθε υποψήφιος έχει δικαίωμα να διορίσει έναν αντι¬ 
πρόσωπο με έναν αναπληρωτή του στο κατάστημα ψη¬ 
φοφορίας. Ο διορισμός γίνεται με γραπτή δήλωση του 
υποψηφίου στον αντιπρόσωπο, που παραδίδεται στην 
Εφορευτική Επιτροπή. Για το διορισμό γίνεται μνεία στο 
βιβλίο των πρακτικών της εκλογής. 

2. Οι αντιπρόσωποι και οι αναπληρωτές των αντιπροσώ¬ 
πων των υποψηφίων πρέπει να είναι υποχρεωτικά υπάλ¬ 
ληλοι του φορέα για των οποίο διενεργείται η εκλογική 
διαδικασία και δεν επιτρέπεται να αποτελούν μέλη των 
Εφορευτικών Επιτροπών. 

3. Οι υποψήφιοι ή οι αντιπρόσωποί τους ή όταν αυτοί 
λείπουν, οι αναπληρωτές τους, έχουν δικαίωμα να παρευ- 
ρίσκονται στην αίθουσα ψηφοφορίας, να διατυπώνουν κάθε 
παρατήρηση ή ένσταση σχετικά με την τάξη της ψηφοφο¬ 
ρίας για το συμφέρον των υποψηφίων, να παρευρίσκονται 
στην διαλογή των ψήφων και να ασκούν κάθε άλλο δικαίω¬ 
μα που από την απόφαση αυτή. Η απουσία υποψηφίων και 
των αντιπροσώπων ή των αναπληρωτών τους δεν εμποδίζει 
τις εκλογικές διεργασίες. 

Άρθρο 8 

Χρόνος και τόπος ψηφοφορίας 

1. Η ψηφοφορία διεξάγεται μετά την εκλογή της Εφορευ¬ 
τικής Επιτροπής από τη Συνέλευση και διαρκεί οκτώ (8) 
ώρες. Η Εφορευτική Επιτροπή μπορεί με απόφασή της να 
παρατείνει τη διάρκεια της ψηφοφορίας, αν μετά τη λήξη 
του καθορισμένου χρόνου υπάρχουν παρόντες εκλογείς 
για ψηφοφορία. 

2. Το κατάστημα διεξαγωγής της ψηφοφορίας καθορί¬ 
ζεται με απόφαση του Διοικητή ή του Προέδρου του Διοι¬ 
κητικού Συμβουλίου κάθε φορέα. 

3. Οι δαπάνες για την κατασκευή των καλπών και την 
προμήθεια του λοιπού εκλογικού υλικού βαρύνουν τον κάθε 
φορέα. 

Άρθρο 9 

Ακυρότητα Ψηφοδελτίων 

1. Λέξεις, υπογραμμίσεις, διαγραφές ή στίγματα ή άλλα 
σημεία ή σχήματα που σημειώνονται σε οποιαδήποτε 
πλευρά του ψηφοδελτίου επάγονται ακυρότητα, εφόσον 
αποτελούν διακριτικά γνωρίσματα που παραβιάζουν το 
απόρρητο της ψηφοφορίας. 

2. Στίγματα, λέξεις, σημεία ή σχήματα που σημειώνονται 
στο φάκελο, εφόσον κριθούν ως διακριτικά γνωρίσματα 
που ολοφάνερα παραβιάζουν το απόρρητο της ψηφοφο- 

ρίας, επάγονται την ακυρότητα του ψηφοδελτίου που είναι 
μέσα στο φάκελο. 

3. Το ψηφοδέλτιο είναι επίσης άκυρο και στις εξής περι¬ 
πτώσεις, που ορίζονται περιοριστικά, δηλαδή, αν: 

α. Βρεθεί σε φάκελο που δεν είναι σύμφωνος με τους 
όρους της απόφασης αυτής. 

β. Εκτυπώθηκε σε χαρτί που διαφέρει ολοφάνερα στο 
χρώμα από αυτό που χορηγήθηκε από την υπηρεσία. 

γ. Βρεθεί σε φάκελο που δεν φέρει τη μονογραφή του 
Προέδρου της Εφορευτικής Επιτροπής. 

δ. Βρεθούν στο φάκελο περισσότερα από ένα ψηφοδέλ¬ 
τια που έχουν σταυρό υπέρ διαφορετικών υποψηφίων. Αν 
όμως έχουν σταυρό στον ίδιο υποψήφιο, είναι έγκυρα και 
υπολογίζονται ως μία ψήφος. 

ε.Έχει περισσότερους από ένα (1) σταυρό. 

στ. Δεν έχει καθόλου σταυρούς. 

Άρθρο 10 

Διαδικασία εκλογών 

1. Την ορισμένη ημέρα ψηφοφορίας και αμέσως μετά την 
εκλογή τους από τη συνέλευση, τα μέλη της Εφορευτικής 
Επιτροπής παραλαμβάνουν το κατάστημα, την κάλπη, τα 
έπιπλα και τα υπόλοιπα εκλογικά είδη. 

2. Ακολούθως ανοίγεται η κάλπη και εξετάζεται από την 
Επιτροπή και τους παρευρισκόμενους υποψηφίους ή τους 
αντιπροσώπους τους ή τους αναπληρωτές τους αν είναι 
άδεια και κατόπιν κλείνεται και σφραγίζεται από την Επι¬ 
τροπή. 

3. Για τις ενέργειες των παραγράφων 1 και 2 του άρθρου 
αυτού συντάσσεται πρακτικό που υπογράφεται από την 
Επιτροπή και τους παρευρισκόμενους υποψηφίους ή τους 
αντιπροσώπους τους ή τους αναπληρωτές τους. 

4. Ο Πρόεδρος της Εφορευτικής Επιτροπής κηρύσσει 
την έναρξη της ψηφοφορίας και καλεί τους εκλογείς να 
ψηφίσουν. Οι εκλογείς ψηφίζουν είτε αυτοπροσώπως, είτε 
με αλληλογραφία. 

5. Οι εκλογείς προσέρχονται στο κατάστημα ψηφοφορίας 
και παρουσιάζονται στην Εφορευτική Επιτροπή, η οποία 
ελέγχει την ταυτότητά τους και επαληθεύει την εγγραφή 
τους στον πίνακα εκλογέων. Αν δεν έχουν αστυνομική ταυ¬ 
τότητα, προσκομίζουν κάθε άλλο αποδεικτικό της ταυτό¬ 
τητας έγγραφο που έχει εκδοθεί από φορέα του δημοσίου 
τομέα και φέρει φωτογραφία του υπαλλήλου. 

Σε περίπτωση που δεν προσκομίζεται τέτοιο έγγραφο, 
ο εκλογέας γίνεται δεκτός για την άσκηση του εκλογικού 
δικαιώματος μόνον εάν είναι γνωστός στα δύο τουλάχιστον 
μέλη της Εφορευτικής Επιτροπής. 

6. Η Εφορευτική Επιτροπή δίνει σε κάθε εκλογέα ένα 
φάκελο σφραγισμένο με την σφραγίδα της και μονογραφη¬ 
μένο από τον Πρόεδρό της καθώς και ένα ψηφοδέλτιο. 

7. Ο εκλογέας υποχρεωτικά αποσύρεται μόνος πίσω από 
το ειδικό διαχώρισμα (παραβάν). Αφού σημειώσει με σταυρό 
προτίμησης μόνον έναν υποψήφιο από τους αναγραφόμε¬ 
νους στο ενιαίο ψηφοδέλτιο, τοποθετεί το ψηφοδέλτιο στο 
φάκελο που του έχει παραδοθεί. Μετά επιστρέφει στην 
Εφορευτική Επιτροπή, επιδεικνύει το φάκελο στον Πρόεδρό 
της και στους παριστάμενους, ώστε να είναι εμφανές ότι 
κρατά ένα μόνο φάκελο με τη σφραγίδα της Επιτροπής και 
τη μονογραφή του Προέδρου και στη συνέχεια το ρίχνει 
στην κάλπη. 

8. Ο σταυρός προτίμησης τίθεται δεξιά ή αριστερά των 
ονοματεπωνύμων των υποψηφίων του συνδυασμού με στυ- 
λογράφο χρώματος μπλέ ή μαύρου. 

9. Το ονοματεπώνυμο των εκλογέων που ψηφίζουν καθώς 
και ο αριθμός που έχουν στον πίνακα εκλογέων αναγρά¬ 
φονται, κατά σειρά προσέλευσής τους, στο πρωτόκολλο 
ψηφοφορίας που τηρεί η Εφορευτική Επιτροπή. 


10. Στην περίπτωση που ο εκλογέας ψηφίζει με αλλη¬ 
λογραφία, τότε εσωκλείει το ψηφοδέλτιο που επιλέγει σε 
ταχυδρομικό φάκελο, στην θέση του αποστολέα αναγράφει 
ονοματεπώνυμο, πατρώνυμο, κλάδο και κατηγορία στην 
οποία ανήκει καθώς και το παράρτημα ή την αποκεντρω¬ 
μένη μονάδα του φορέα για την εκλογική διαδικασία του 
οποίου συμμετέχει. 

Ο κάθε εκλογέας αποστέλλει προς τον Πρόεδρο της 
Εφορευτικής Επιτροπής, ταχυδρομικά και μεμονωμένα τον 
φάκελο με τον οποίο συμμετέχει στην εκλογική διαδικα¬ 
σία. 

Δεν επιτρέπεται η συγκεντρωτική αποστολή από τα πα¬ 
ραρτήματα ή τις αποκεντρωμένες μονάδες των φορέων, 
των φακέλων ψηφοφορίας των εκλογέων, προς την Εφο¬ 
ρευτική Επιτροπή. 

Όταν τελειώσει η ψηφοφορία, ο Πρόεδρος της Εφορευ¬ 
τικής Επιτροπής, καταμετρά τους φακέλους των εκλογέων 
που ψήφισαν με αλληλογραφία, και ρίχνει τους φακέλους 
στην κάλπη, αφού ο Γραμματέας έχει ακολουθήσει προη¬ 
γούμενα την διαδικασία που ακολουθήθηκε και για κάθε 
εκλογέα που ψήφισε αυτοπροσώπως. 

Κλείνεται το πρωτόκολλο ψηφοφορίας και υπογράφεται 
από τα μέλη της Επιτροπής και τους παρευρισκόμενους 
υποψηφίους ή αντιπροσώπους ή αναπληρωτές τους. 

10. Η φροντίδα για την τήρηση της δημόσιας τάξης στον 
τόπο της ψηφοφορίας και γύρω από αυτόν ανήκει στην 
Εφορευτική Επιτροπή με επιτηρητή τον Πρόεδρό της. 

Απαγορεύεται σε όλη τη διάρκεια της ψηφοφορίας η 
παραμονή στην αίθουσα ψηφοφορίας άλλου προσώπου 
εκτός από τα μέλη της Εφορευτικής Επιτροπής και τους 
υποψηφίους ή τους αντιπροσώπους τους ή τους αναπλη¬ 
ρωτές τους. 

11. Όταν περάσει η καθορισμένη ώρα για τη λήξη της ψη¬ 
φοφορίας, κηρύσσεται η αποπεράτωσή της και κλείνονται 
οι πόρτες του καταστήματος ψηφοφορίας. Πάντως η Εφο¬ 
ρευτική Επιτροπή μπορεί να παρατείνει την ψηφοφορία, 
εφόσον έχουν προσέλθει πριν από τη λήξη της, εκλογείς 
που δεν μπόρεσαν να ψηφίσουν. Η ώρα της περάτωσης 
της ψηφοφορίας καθώς και ο λόγος της τυχόν παράτασής 
της αναγράφεται στο βιβλίο πρακτικών. 

Άρθρο 11 

Ενστάσεις κατά τη διάρκεια της ψηφοφορίας 

1. Κάθε υποψήφιος ή ο αντιπρόσωπός του ή ο αναπλη¬ 
ρωτής του έχει το δικαίωμα να υποβάλει εγγράφως στην 
Εφορευτική Επιτροπή ενστάσεις για παραβάσεις διατάξεων 
της απόφασης αυτής κατά τη διάρκεια της ψηφοφορίας 
μέσα ή έξω από το εκλογικό κατάστημα. Οι ενστάσεις 
είναι γραπτές και καταχωρούνται υποχρεωτικά στο βιβλίο 
πρακτικών. 

2. Για τις ενστάσεις αποφασίζει η Εφορευτική Επιτρο¬ 
πή αιτιολογημένα είτε αμέσως είτε όταν τελειώσει η ψη¬ 
φοφορία. Οι αποφάσεις της καταχωρούνται στο βιβλίο 
πρακτικών. 

Άρθρο 12 

Διαλογή ψηφοδελτίων 

1. Η διαλογή των ψηφοδελτίων γίνεται μετά την κήρυξη 
του τέλους της ψηφοφορίας κατά τη διαδικασία των επο¬ 
μένων παραγράφων. 

2. Η Εφορευτική Επιτροπή ανοίγει την κάλπη. Στο βιβλίο 
πρακτικών πιστοποιείται ότι οι σφραγίδες της κάλπης βρέ¬ 
θηκαν άθικτες τη στιγμή του ανοίγματος αυτής. 

3. Στη συνέχεια αριθμούνται οι φάκελοι χωρίς να ανοι¬ 
χτούν. Το αποτέλεσμα της αρίθμησης γράφεται ολογρά¬ 
φως στο βιβλίο πρακτικών. 

4. Αν από την αρίθμηση προκόψει διαφορά μεταξύ του 
αριθμού των φακέλων και του αριθμού των ψηφοφόρων 
που ψήφισαν, επαναλαμβάνεται η αρίθμηση. Αν και πάλι 
προκύψει διαφορά, αφαιρούνται οι φάκελοι εκείνοι που 
δεν έχουν τη μονογραφή του Προέδρου της Εφορευτικής 
Επιτροπής και ακολούθως εκείνοι που δεν έχουν τη σφρα¬ 
γίδα της Εφορευτικής Επιτροπής. Αν οι φάκελοι που δεν 
έχουν μονογραφή ή σφραγίδα δεν καλύπτουν τη διαφορά, 
τότε όλοι οι σφραγισμένοι φάκελοι ρίχνονται και πάλι στην 
κάλπη και αφαιρούνται στην τύχη τόσοι όσοι απαιτούνται 
για να καλυφθεί η διαφορά. Οι φάκελοι που αφαιρούνται 
κατ’ αυτό τον τρόπο, καταστρέφονται από τον Πρόεδρο της 
Εφορευτικής Επιτροπής. Η Εφορευτική Επιτροπή οφείλει σε 
κάθε περίπτωση να διατυπώσει στα πρακτικά τη γνώμη της 
για την αιτία της ύπαρξης πλεοναζόντων φακέλων. 

5. Μετά την αρίθμηση των φακέλων ο Πρόεδρος της 
Εφορευτικής Επιτροπής αποσφραγίζει κάθε φάκελο ξε¬ 
χωριστά και αφού εξακριβώσει το έγκυρο του ψηφοδέλ¬ 
τιο που περιέχει και το οποίο επιδεικνύει σε όποιον από 
τους παρισταμένους (μέλη της Εφορευτικής Επιτροπής, 
υποψηφίους ή αντιπροσώπους τους) το ζητήσει, διαβάζει 
μεγαλόφωνα το ονοματεπώνυμο του υποψηφίου που φέρει 
σταυρό προτίμησης. Κάθε έγκυρο ψηφοδέλτιο αριθμεί- 
ται και μονογράφεται από τον Πρόεδρο της Εφορευτικής 
Επιτροπής. 

Αφού προσδιοριστούν τα έγκυρα ψηφοδέλτια, γίνεται η 
καταμέτρηση των σταυρών προτίμησης που δόθηκαν υπέρ 
κάθε υποψηφίου. 

6. Ενστάσεις που αφορούν τη διαδικασία της διαλογής 
των ψήφων ασκούνται ενώπιον της Εφορευτικής Επιτρο¬ 
πής και εκδικάζονται από αυτήν πριν από το πέρας της 
διαλογής. 

7. Μετά τον τερματισμό της διαλογής η Εφορευτική Επι¬ 
τροπή καταχωρίζει στο βιβλίο πρακτικών της εκλογής την 
ώρα του πέρατος της διαλογής, το συνολικό αριθμό των 
εγγεγραμμένων στον πίνακα εκλογέων, το συνολικό αριθ¬ 
μό των εκλογέων που ψήφισαν, το συνολικό αριθμό των 
άκυρων ψηφοδελτίων, τον αριθμό των ψηφοδελτίων που 
προσβλήθηκαν ως άκυρα, αλλά κηρύχθηκαν έγκυρα, τον 
αριθμό των σταυρών προτίμησης που έλαβε κάθε υποψή¬ 
φιος και κάθε άλλο χρήσιμο στοιχείο. Το βιβλίο πρακτικών 
της εκλογής υπογράφεται από τα μέλη της Εφορευτικής 
Επιτροπής και τους παρόντες υποψηφίους ή τους εκπρο¬ 
σώπους των υποψηφίων ή τους αναπληρωτές τους. 

Άρθρο 13 

Εκλογή εκπροσώπου 

1. Η Εφορευτική Επιτροπή καταρτίζει, εις διπλούν, πίνακα 
στον οποίο εγγράφονται όλοι οι υποψήφιοι κατά φθίνουσα 
σειρά των σταυρών προτίμησης που καθένας τους έλαβε, 
με πρώτο τον υποψήφιο που συγκεντρώνει τους περισσότε¬ 
ρους σταυρούς προτίμησης. Σε περιπτώσεις ισοψηφιών για 
τον προσδιορισμό της σειράς εγγραφής των υποψηφίων 
στον πίνακα διενεργείται από την Εφορευτική Επιτροπή 
δημόσια κλήρωση. 

2. Εκπρόσωπος των εργαζομένων στο Διοικητικό Συμ¬ 
βούλιο αναδεικνύεται ο υποψήφιος που είναι γραμμένος 
πρώτος στον πίνακα και οι υπόλοιποι θεωρούνται αναπλη¬ 
ρωματικοί κατά τη σειρά κατάταξής τους. 

3. Αν εκπρόσωπος των εργαζομένων παύσει μετά την 
ανακήρυξή του να έχει την ιδιότητα του υπαλλήλου του 
φορέα, χάνει την ιδιότητα του εκπροσώπου. Επίσης χάνει 
την ιδιότητα του εκπροσώπου ο υπάλληλος που τίθεται σε 
αργία ή διαθεσιμότητα. Η αντικατάστασή του γίνεται κατά 
τη σειρά της αναπλήρωσης για το υπόλοιπο της θητείας 
του εκπροσώπου των εργαζομένων. 


4. Αν στην κατάσταση των δικαιουμένων να εκλέγουν και 
να εκλέγονται είναι γραμμένος μόνο ένας δικαιούμενος ή 
υπάρχει μόνον ένας υποψήφιος, δεν διεξάγεται εκλογή και 
ο μοναδικός υποψήφιος αναδεικνύεται ως εκπρόσωπος των 
εργαζομένων με πράξη του Διοικητή ή του Προέδρου του 
Διοικητικού Συμβουλίου του φορέα. 

Άρθρο 14 

Γνωστοποίηση αποτελεσμάτων. 

Παράδοση στοιχείων 

1. Η Εφορευτική Επιτροπή, αμέσως μετά τον τερματισμό 
των ενεργειών του προηγουμένου άρθρου, γνωστοποιεί 
με έγγραφο του προέδρου της το αποτέλεσμα της ψη¬ 
φοφορίας στον Διοικητή ή στον Πρόεδρο του Διοικητικού 
Συμβουλίου του φορέα και παραδίδει σε αυτόν, ή τον εκ¬ 
πρόσωπό του, για φύλαξη το πρωτόκολλο ψηφοφορίας, 
το βιβλίο πρακτικών, τον πίνακα εκλογής του άρθρου 13 
της παρούσας απόφασης και όσα άλλα εκλογικά έγγραφα 
υπάρχουν, καθώς και τα ψηφοδέλτια τακτοποιημένα κατά 
τη σειρά που αριθμήθηκαν. Για την παράδοση υπογράφεται 
σχετικό πρωτόκολλο. 

2. Τα στοιχεία αυτά φυλάσσονται μέχρι τη λήξη της 
θητείας του εκπροσώπου των εργαζομένων και ύστερα 
καταστρέφονται, μετά από σύνταξη σχετικού πρακτικού 
του Διοικητή ή του Προέδρου, του Διοικητικού Συμβουλίου 
του φορέα. 

Άρθρο 15 

Επανάληψη ψηφοφορίας 

Αν ακυρωθεί η εκλογή του εκπροσώπου των εργαζομέ¬ 
νων και διαταχθεί η επανάληψη της ψηφοφορίας, η ψηφο¬ 
φορία επαναλαμβάνεται με βάση τους πίνακες εκλογέων 
που χρησιμοποιήθηκαν κατά την αρχική ψηφοφορία. 

Πρόταση και ανακήρυξη νέων υποψηφίων δεν επιτρέ¬ 
πεται. 

Οι εκλογές διενεργούνται με την ευθύνη της ίδιας εφο¬ 
ρευτικής επιτροπής, εκτός αν οι λόγω ακυρότητάς τους 
οφείλονταν σε αυτήν. 

Άρθρο 16 
Δημοσίευση 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2007 

Ο ΥΠΟΥΡΓΟΣ 

ΔΗΜΗΤΡΗΣ ΑΒΡΑΜΟΠΟΥΛΟΣ 
-♦- 

Αριθμ. 5116.11/08/2007 (7) 

Καθορισμός ωραρίου εργασίας των υπαλλήλων και των 
ωρών εισόδου του κοινού στον Οίκο Ναύτου (Ο.Ν.). 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Της παρ. 6 του άρθρου 1 του ν. 1157/1981 «περί κυρώ- 
σεως της από 29 Δεκεμβρίου 1980 Πράξεως Νομοθετικού 
περιεχομένου του Προέδρου της Δημοκρατίας «περί καθι- 
ερώσεως πενθημέρου εβδομάδος εργασίας των δημοσίων 
εν γένει υπηρεσιών και ρυθμίσεως συναφών θεμάτων και 
τροποποιήσεως διατάξεων αυτής» (ΦΕΚ 126/Α71981). 

β) Της υπ’ αριθμ. ΔΙΑΔΠ/Γ2γ/οικ. 1692 (ΦΕΚ 769/27.6.2006) 
απόφασης του Υπουργού Εσωτερικών, Δημόσιας Διοίκησης 
και Αποκέντρωσης «Καθιέρωση ωρών προσέλευσης και 
αποχώρησης των υπαλλήλων των Δημοσίων Υπηρεσιών 
και των ΝΠΔΔ». 

γ) Της υπ’ αριθμ. ΔΙΑΔΠ/Γ2γ/25677/17.1.2007 απόφασης 
του Υπουργού Εσωτερικών, Δημόσιας Διοίκησης και Αποκέ¬ 
ντρωσης «Μεταβίβαση στον Υπουργό Εμπορικής Ναυτιλίας 
της αρμοδιότητας καθορισμού του ωραρίου εργασίας των 
υπαλλήλων καθώς και των ωρών εισόδου του κοινού στον 
Οίκο Ναύτου» (ΦΕΚ 94/Β730.1.2007). 

2. Το απόσπασμα πρακτικών της αριθμ. 4805/33/19.7.06 
απόφασης ΔΣ/ΟΝ. 

3. Το γεγονός ότι από τις διατάξεις της παρούσας από¬ 
φασης, δεν προκαλείται δαπάνη σε βάρος του Κρατικού 
προϋπολογισμού, αποφασίζουμε: 

1. Τον καθορισμό των ωρών προσέλευσης και αποχώ¬ 
ρησης όλων των υπαλλήλων του Οίκου Ναύτου από 07.30 
-15.00 καθώς και των ωρών εισόδου του κοινού από 08.00 
-14.00, προκειμένου να εξασφαλισθεί πληρέστερη εξυπη¬ 
ρέτηση των ασφαλισμένων, τόσο από τις Υγειονομικές όσο 
και από τις Διοικητικές Υπηρεσίες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 19 Μαρτίου 2007 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθμ. 5118.30/01/2007 (8) 

Έγκριση για πραγματοποίηση υπερωριακής απασχόλησης 
ενός (01) υπαλλήλου του Λ/Γ ΛΕΣΒΟΥ με σχέση εργα¬ 
σίας Ιδιωτικού Δικαίου Αορίστου χρόνου, εντός των νο¬ 
μίμων ορίων, κατά το έτος 2007. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/Α'). 

2. Τις διατάξεις της υπ’ αριθμ. οικ.2/7093/0022/5.2.2004 
κοινή υπουργική απόφαση «Επέκταση των διατάξεων του 
ν. 3205/2003 στο προσωπικό με σχέση εργασίας ιδιωτικού 
δικαίου που απασχολείται στο Δημόσιο, ΝΠΔΔ και ΟΤΑ» 
(ΦΕΚ 215/Β'). 

3. Την υπ’ αριθμ. 164/7.2.2007 απόφαση του τμήματος 
Κοινωνικής Επιθεώρησης Ν. Λέσβου. 

4. Την υπ’ αριθμ. 24/2007 Πράξη της Λιμενικής Επιτροπής 
του Λ.Τ. Λέσβου και το υπ’ αριθμ. 628/5.3.2007 έγγραφο του 
Λιμενικού Ταμείου Λέσβου. 

5. Το γεγονός ότι η προκαλούμενη δαπάνη ύψους 1.000 
ευρώ περίπου θα βαρύνει τον Προϋπολογισμό του Λ.Τ. Λέ¬ 
σβου έτους 2007, όπου υπάρχει η σχετική πίστωση (ΚΑΕ 
0261), αποφασίζουμε: 

1. Την έγκριση πραγματοποίησης υπερωριακής απασχό¬ 
λησης, πέραν του κανονικού ωραρίου εργασίας, εντός των 
νομίμων ορίων και μέχρι εκατόν είκοσι (120) ώρες για έναν 
(1) υπάλληλο (Πολιτικό Μηχανικό) του Λιμενικού Ταμείου 
Λέσβου με σχέση εργασίας Ιδιωτικού Δικαίου Αορίστου 


Χρόνου, για την αντιμετώπιση εποχικών και εκτάκτων υπη¬ 
ρεσιακών αναγκών κατά το έτος 2007 και ειδικότερα: 

- Σύνταξη και επίβλεψη μελετών λιμενικών έργων, 

- Επίβλεψη των εκτελούμενων λιμενικών έργων από πό¬ 
ρους του Λ.Τ. Λέσβου, του ΠΔΕ και του Γ' ΚΠΣ. 

- Καταμέτρηση, παραχώρηση, έλεγχος των παραλιακών 
χώρων. 

2. Υπεύθυνος για τον έλεγχο εκτέλεσης της υπερωριακής 
εργασίας ορίζεται ο Πρόεδρος του Λ.Τ. Ν. ΛΕΣΒΟΥ. 

3. Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει αναδρομικά ένα μήνα από τη δη¬ 
μοσίευσή της. 

Πειραιάς, 19 Μαρτίου 2007 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 


Χορήγηση άδειας άσκησης επαγγέλματος Κοινωνικού 
Λειτουργού στην Ελευθερίου Φωτεινή. 

Η ΑΝΑΠΛΗΡΩΤΗΣ ΝΟΜΑΡΧΗΣ ΚΟΡΙΝΘΙΑΣ 

Με την υπ’ αριθμ. 629/9.3.2007 απόφαση της Αναπλ. Νο¬ 
μάρχη Κορινθίας χορηγείται στην Ελευθερίου Φωτεινή 
του Δημητρίου άδεια άσκησης επαγγέλματος Κοινωνικού 
Λειτουργού. 

Κόρινθος, 9 Μαρτίου 2007 

Η Αναπληρωτής Νομάρχης 
ΑΝΝΑ ΚΟΝΤΟΝΗ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

“ ( 10 ) 
Στο ΦΕΚ 174/Β79.2.2007 στο οποίο δημοσιεύθη- 
κε η περίληψη της υπ’ αριθμ. ΙΕ/13848/Π/11/4/00072/Ε/ 
Ν.3299/2004/29.12.2006 απόφασης του Γενικού Γραμματέα 
Περιφέρειας Ιόνιων Νησιών, και αφορά στην υπαγωγή στις 
διατάξεις του ν. 3299/2004 της Εταιρείας «ΑΦΟΙ ΔΙΑΚΑΤΟΥ 
& ΣΙΑ Ο.Β.Ε.Ε.», για την ενίσχυση επενδυτικού σχεδίου της 
με το κίνητρο της επιχορήγησης, που αφορά την δημιουρ¬ 
γία νέας μονάδας παραγωγής επεξεργασίας και μεταποί¬ 
ησης προϊόντων ξύλου και λοιπών συναφών προϊόντων 
(οικιακά έπιπλα και κυρίως έπιπλα κουζίνας), συνολικής 
δυναμικότητας κατεργασίας όγκου ξυλείας 2.395 κ.μ./έτος 
(μέσος όρος δετίας), στην περιοχή του Χελμάτα του Δήμου 
Αργοστολιού, Νομού Κεφαλονιάς - Ιθάκης, στη σελίδα 2360, 
α' στήλη, επιφέρεται η πιο κάτω διόρθωση: 

Από το εσφαλμένο «ΑΦΟΙ ΔΙΑΚΑΤΟΥ & ΣΙΑ Ο.Β.Ε.Ε.», 
στο ορθό «ΑΦΟΙ ΔΙΑΚΑΤΟΥ Ο.Β.Ε.Ε.». 

(Από την Περιφέρεια Ιονίων Νήσων) 

